title: Захарова нарече администрацията на Обама "група озлобени неудачници"

maintext:
/Поглед.инфо/ Говорителят на руското външно министерство Мария Захарова заяви в четвъртък (30 декември), че администрацията на американския президент Барак Обама представлява "група външнополитически неудачници", предаде РИА "Новости". Така коментира тя новите санкции, въведени от САЩ срещу Русия.
"Утре ще има официално изявление, контрамерки и още много", написа Захарова на страницата си във Facebook.
"Този път шамар на Вашингтон удари неговият стопанин, като максимално увеличи броя на неотложните дела за заминаващия си екип. Комплексни трябваше да са стъпките в Близкия изток, а не на място", смята Захарова.
"Целият свят... гледа съкрушителния удар по престижа на Америка и нейното лидерство, нанесен от Барак Обама и неговия неграмотен външнополитически екип, който разкри пред света основната си тайна – изключителността им е била маскировка на безпомощност. И никой враг на САЩ не можеше да направи нещо по-лошо", допълни тя.
В четвъртък САЩ въведоха санкции срещу разузнавателните служи и редица частни лица от Русия, като ги обвини, че са се "намесили в изборите" за президент. На 35 руски дипломати бе наредено да напуснат Щатите до 72 часа, без да бъдат приведени никакви доказателства. Според Си Ен Ен Русия вече е предприела първите контрамерки, закривайки достъпа за американци и чужденци до англо-американското училище в Москва.
Maria Zakharova
преди 17 часа
Obama's Coming Out
Мы говорили об этом несколько лет подряд: люди, обитавшие 8 лет в Белом доме - это не Администрация , это группа внешнеполитических неудачников, озлобленных и недалеких. Сегодня Обама признался в этом официально.
Самое удивительное, что, так и не сумев вписать в историю президентства никаких достижений на международной арене, нобелевский лауреат умудрился поставить вместо элегантной точки жирную кляксу. ...
Източник: РИА Новости
Стани приятел на Поглед.инфо във facebook и препоръчай на своите приятели


authors:
Калин Първанов
Петър Волгин
Александър Симов
Юрий Борисов
Нако Стефанов
Андрей Пантев

title: Тръмп получил писмо от Путин с "много правилни" мисли

maintext:
/Поглед.инфо/ Новоизбраният президент на САЩ Доналд Тръмп обяви в петък (23 декември), че е получил ново писмо от руския лидер Владимир Путин, съобщи "Взгляд".
"Много приятно писмо от Владимир Путин; идеите му са толкова верни", каза Тръмп, цитиран от РИА "Новости". Американският политик изрази надежда, че Москва и Вашингтон ще успеят да действат съгласно предложените от Путин идеи, а "не да вървят по алтернативен път".
Щабът на Тръмп предостави неофициален превод на писмото, в което се казва, че "отношенията между Русия и САЩ остават важен фактор" за сигурността в целия свят. Според превода Путин изразява надежда, че заедно с новия президент на САЩ ще предприемат "реални стъпки за възстановяване на двустранното сътрудничество" и ще успеят да повишат нивото на това сътрудничество.
По-късно говорителят на Путин Дмитрий Песков каза, че Путин наистина е изпратил на Тръмп писмо по случай Коледа и Нова година. В посланието руският президент изразява надежда за подобряване на двустранните отношения.
Източник: Взгляд
Стани приятел на Поглед.инфо във facebook и препоръчай на своите приятели

fasttext_language: bg


authors:
Васил Василев
Александър Симов
Юрий Борисов
Калин Първанов
Петър Волгин

title: Словашкият премиер се притеснява за бъдещето на ЕС през 2017 г.

maintext:
/Поглед.инфо/ Премиерът на председателстващата ЕС Словакия Роберт Фицо заяви, че е обезпокоен за перспективите пред развитието на съюза през следващата 2017 г.
По думите на Фицо ситуацията в организацията значително е била дестабилизирана от референдума за излизане на Великобритания от състава й.
„Какво ще се случи с Европейския съюз? Ако авантюристи като Дейвид Камерън продължават да фабрикуват безсмислени референдуми, то Евросъюзът ще бъде под огромно напрежение. Ще стане голям проблем за всички, включително и за нас, ако организацията стане още по-неустойчива“, посочи той.
От юли до края на тази година Словакия председателства съвета на Европейския съюз. От първи януари нейните задължения ще бъдат прехвърлени на Малта. /ТАСС
Братислава / Словакия
Източник: БГНЕС
Стани приятел на Поглед.инфо във facebook и препоръчай на своите приятели


title: Десетки убити терористи при боеве в Сирия

maintext:
/Поглед.инфо/ Най-малко 50 терористи са убити при боеве източно от Алепо, предаде агенция САНА.
Части на сирийската армия и отряди на опълчението отразяват атаките на терористите от „Ислямска държава“ на 40 км източно от Алепо.
Бандите на ИД атакуват отбранителния плацдарм на правителствените сили в района на град Дейр Хафир. Защитниците на плацдарма отбиха атаките и преследват противника в няколко околни села. "Убити са над 50 терористи“, заяви представител на сирийското командване.
От септември бандите на ИД редовно нападат Дейр Хафир и се опитва да завладеят този изнесен напред плацдарм на правителствените сили.
Сирийската армия води боеве с ИД на 90 км югозападно от Палмира, убити са 15 терористи. Правителствените сили и опълчението се придвижват към стратегическите височини Тулюл ес Соуд и селището Еш Шарифа. /ТАСС
Дамаск / Сирия
Източник: БГНЕС
Стани приятел на Поглед.инфо във facebook и препоръчай на своите приятели


authors:
Петър Волгин
Нако Стефанов
Андрей Пантев
Александър Симов
Румен Петков

title: Главният одитор на НАТО е намерен е мъртъв

maintext:
/Поглед.инфо/ Главният одитор на НАТО Ив Шанделон бе намерен мъртъв в град Анден в белгийските Арденски планини, съобщи Sudpresse.
По данни на медийните източници той най-вероятно се самоубил, но семейството му отрича тази версия.
Тялото му бе открито на 140 км от местоработата му и на 100 км от град Ленс, където той живее.
Три единици огнестрелно оръжие са регистрирани на името на 60-годишния Шанделон. Но край тялото му бе намерено нерегистрирано оръжие.
Шанделон се е занимавал по-специално с борбата срещу финансирането на тероризма. Медиите се позовават на хора от обкръжението му, според които той им е казвал, че получава „странни“ обаждания. Следствието разглежда всички възможни версии. /РИА-Новости
Брюксел / Белгия
Източник: БГНЕС
Стани приятел на Поглед.инфо във facebook и препоръчай на своите приятели


authors:
Александър Симов
Юрий Борисов
Петър Волгин
Нако Стефанов
Андрей Пантев
Румен Петков

title: Сирийската армия обяви, че е поела пълен контрол над Алепо

maintext:
/Поглед.инфо/ Правителствената сирийска армия обяви, че северната столица на страната – град Алепо, е изцяло под неин контрол.
Сирийският режим постигна най-голямата си победа от началото на войната през 2011 година, отвоювайки втория по големина град в страната, посочва АФП.
Командването на сирийската армия разпространи комюнике, в което се казва, че благодарение на кръвта на мъчениците и саможертвата на храбрите въоръжени сили и техните съюзници в Алепо отново е безопасно след освобождаването му от терористите. /АФП
Дамаск / Сирия
Източник: БГНЕС
Стани приятел на Поглед.инфо във facebook и препоръчай на своите приятели


title: Руският посланик поздрави българите за Коледа и Нова година

maintext:
/Поглед.инфо/ Руският посланик в София Н. Пр. Анатолий Макаров в петък (23 декември) отправи видео поздравление към всички българи и руски сънародници, живеещи в страната ни, по случай настъпващите коледни и новогодишни празници.
Освен че сподели пожеланията си за крепко здраве, семейно щастие, мир и верни приятели, във видео обръщението, публикувано на страницата на руското посолство във Facebook Макаров отбеляза, че в тези "празнични дни в душата на всеки от нас, като в детството, се заражда вяра в чудесата. "Дано надеждите ни се оправдаят и идната година бъде още по-добра, удачна и успешна", каза посланикът.
ВИДЕО с поздравлението
Източник: Поглед.инфо
Стани приятел на Поглед.инфо във facebook и препоръчай на своите приятели


authors:
Боян Дуранкев
Васил Василев
Юри Михалков
Александър Симов
Юрий Борисов
Калин Първанов

title: Великобритания ще се сдобие с повече мигранти от всякога след Брекзит

maintext:
/Поглед.инфо/ Ако Великобритания напусне единния европейски пазар, в страната ще пристигнат повече мигранти, отколкото е цялото население на България, Латвия и Литва взето заедно, предупреждава английския в. "Телегаф", позовавайки се на водещ мозъчен тръст.
Според новия анализ повече от 12 млн. души ще отидат след Брекзит в Обединеното кралство през следващите 25 г., като това ще затрудни още повече достъпа до обществени услуги.
„Проучването ни посочва особено тревожните последици за обществото ни, които нетната миграция ще причини”, каза, Алп Мехмет, вицепрезидент на „Мигрейшън Уоч” и добави, че „Увеличението с 12 млн. само за 25 години е, най-просто казано, неприемливо за британската общност. И определено не е онова, за което те гласуваха.”
От организацията стигат до заключението, че основната причина мигрантите на изберат точно Великобритания е перспективата за по-високи възнаграждения и повече работни места. В доклада се констатира още, че минималната заплата във Великобритания ще остане и занапред три пъти по-висока от тази в Полша, пет пъти по-висока от румънската и шест пъти по-висока от българската.
Лондон / Великобритания
Източник: БГНЕС
Стани приятел на Поглед.инфо във facebook и препоръчай на своите приятели


title: Битките за ядреното гориво

maintext:
/Поглед.инфо/ Или как изглеждат 1 милиард евро нацяло
Понякога сте късметлии. Близо до вас има бензиностанция с качествено гориво, което отгоре на всичкото е и по-евтино. Зареждате там от години. Какви ти години, цели поколения. Още дядо ви там си е наливал бензина. И баща ви – също. Никога досега не е имало проблеми. Напротив, когато нещо в горивната система на колата се обади, вашите бензинджии са наясно точно с тази марка автомобили и ви насочват кое не е наред. Чудите се на други хора какво се оплакват от бензина, от цените, от работното време, от обслужването.
За беда вашият дребен житейски късмет става известен на европейски чиновници. Гориво ли? Това е силно доходоносна стока! Докато се усетите, излиза европейско решение: задължени сте поне част от горивото да купувате от някоя друга бензиностанция! Един от новите идоли, на които се кланя еврокрацията, е диверсификацията. Източниците на доставки в енергетиката трябва да се разнообразяват. На каква цена, няма значение, защото друг плаща. Ясно е кой – крайните потребители. Така че решено е: забранява се връзването само към едно кранче. И направо ужас, ако то е от русия.
Проучвате бързо нещата. Хора с коли като вашата вече са се опарили от друго гориво. Не само че е по-скъпо, ами заради проблеми с него са закъсвали насред пътя, после е трябвало да правят сериозни ремонти по двигателя на автомобила, докато той стои на трупчета. Всичко това са пачки, които изхвърчават от джоба на невинния и абсолютно безпомощен собственик.
Може да изглежда като антиутопия, но в този филм вече са ни вкарали. Реално живеем в него с тази разлика, че е много по-страшно, защото ни стряскат и призраци от радиация. Не става дума за автомобили със стотина коня под капака, а за атомните електроцентрали в Източна Европа и тяхното ядрено гориво. Случи ли се там катастрофа, последиците засягат огромни територии от планетата. Светът знае за какви мащаби става дума, минал е през трагедиите в Чернобил и Фукушима.
Търсете начини от 2021 г. нататък да се откажете от руското ядрено гориво и да си уредите доставки от алтернативен източник. Международната организация „ЕВРАТОМ – Агенция по доставките” отправи поредица писма с такова послание към България. На подобен натиск е подложена и Чехия. Все пак добре, че не сме самотен главен герой в екшъна. През 2020 г. изтичат дългосрочните договори за доставка на руско ядрено гориво, които и двете страни са подписали преди влизането им в ЕС. Най-бруталното от всички писма от ЕВРАТОМ пристигна в АЕЦ „Козлодуй” през юли тази година. Тогавашният генерален директор Стаматиос Цалас по странен начин уплътняваше последните си седмици на поста. На 12 юли той изпрати до ръководството на АЕЦ „Козлодуй” ултимативно искане българската атомна електроцентрала да се въздържа от въвеждането на усъвършенстваното руско ядрено гориво ТВСА-12.
Аргументът на еврочиновника беше откровено лобистки. Използването на подобреното руско гориво ще затрудни и дори може да направи невъзможно внедряването на американски касети в реакторите на Пети и Шести блок на АЕЦ „Козлодуй”. Според Цалас Украйна вече била натрупала достатъчно опит по съвместяването на американското ядрено гориво с руското, но не и с неговия подобрен вариант. Искането свише беше откровено скандално – спрете програмата за внедряване на усъвършенстваното руско гориво и започнете експерименти с американско във вашите атомни реактори. В документа, разбира се, нямаше нито дума за това кой ще носи отговорност в случай на ядрена авария по време на тестовете с горивото и кой ще покрие щетите. Международните регламенти по темата са ясни: отговорността е единствено на оператора – в случая АЕЦ „Козлодуй”, и на националния контролен орган – в България това е Агенцията за ядрено регулиране.
Писмото на Цалас е ярък пример докъде може да стигне самозабравянето на политическата класа, окопана по високите етажи на международните институции. В условията на благовъзпитана западна демокрация различните власти би трябвало взаимно да се ограничават срещу безразсъдни действия. В допълнение част от високите постове са изборни длъжности. Това до известна степен дава възможност на избирателите да натискат за корекции в политиката и да търсят отговорност. Когато любезният демократичен подход обаче не сработи, западните общества реагират с протести. Но ако погрешни решения на равнище ЕС представляват опасност за атомни електроцентрали в Източна Европа, не се знае има ли бушон, който да изгори и да предпази реакторите да не гръмнат.
Тук дори не е ясно срещу кого може да се протестира, тъй като случаят с ЕВРАТОМ – Европейската общност за атомна енергия, е особен. За авторитетната международна организация казват, че е създадена през 1957 г. като „държава в държавата”. Тя хем е отделна от ЕС, хем се подчинява на неговите институции. Седалището на ЕВРАТОМ е в Люксембург. Основната цел на организацията е създаването на общ пазар за атомна енергия в Европа и развитие на ядрената енергетика. България е подписала договора за ЕВРАТОМ и съответно е длъжна да се съобразява както с него, така и с отправяните препоръки.
От пристигането на писмото през юли до сега се случиха важни неща. Цалас вече не е генерален директор на „ЕВРАТОМ – Агенция по доставките”. Европейската комисия назначи на неговия пост г-жа Мариан О’Лиъри, която встъпи в длъжност на 1 ноември. АЕЦ „Козлодуй” не се отказа от внедряването на усъвършенстваното руско ядрено гориво ТВСА-12. Българската Агенция за ядрено регулиране издаде лиценз за използването на новите касети. По време на плановия ремонт на 1000-мегаватовия Шести блок през октомври т.г. около една четвърт от всичките 163 касети в активната зона на реактора бяха подменени с новите. Преминаването на блоковете към подобреното руско гориво не е прищявка, още по-малко е правене напук на външни сили. С времето всичко се усъвършенства. Преди години например безоловният бензин беше новост на българския пазар, днес оловните добавки в горивата са абсолютно забранени.
В бързината преди пенсионирането си Цалас явно е забравил, че по-рано самата ЕВРАТОМ е дала съгласие АЕЦ „Козлодуй” да внедри новите касети. Това е част от програмата на централата за повишаване на топлинната мощност на реакторите до 104%. Съответно възможността за производство на електроенергия от двата блока ще се вдигне от 2000 на 2080 мегавата, а заедно с допълнителни подобрения в неядрената част – до 2200 мегавата. Касетите ТВСА-12 съдържат по-голямо количество ядрено гориво и уранът в тях е с по-високо обогатяване. Новата конструкция притежава и друго ценно качество. Тя позволява използване на блоковете в маневрен режим. В периодите на върхово натоварване на енергийната система те ще могат да работят с максимална мощност, която безопасно ще може да се понижава при спадане на потреблението. Досега блоковете на АЕЦ „Козлодуй” бяха в категорията на базовите мощности, които не бива да се използват за регулиране на системата. За тази цел диспечерите разчитаха главно на големите водни електроцентрали, собственост на НЕК, и на ТЕЦ-овете.
Всяка година по време на плановите ремонти на реакторите се подменят една четвърт от урановите касети там. След като и последното старо гориво бъде извадено, презареждането и съответно плановите ремонти ще могат да се извършват много по-рядко – не на всеки 12 месеца, а веднъж на 18 месеца. Според някои изчисления АЕЦ „Козлодуй” ще пести от внедряването на новото гориво по около 10 млн. лева годишно.
За наблюдателите е трудно да преценят в игрите с ядреното гориво кое е водещото – парите или политиката. Европейският елит набляга на идеологеми от типа на „енергийна независимост”, „сигурност на доставките”, „недискриминационен достъп до ресурсите”, „подобряване на взаимната свързаност на страните – членки на ЕС”, „създаване на достатъчни енергийни запаси и подготовка за посрещане на кризи” и пр. Парите остават зад кадър, но са огромни. За доставката на свежо ядрено гориво за своите два 1000-мегаватови блока АЕЦ „Козлодуй” плаща годишно около 240 млн. лева. Два подобни реактора ВВЕР работят и в чешката АЕЦ „Темелин”. В четирите атомни електроцентрали на Украйна „хилядниците” от същия тип са 13. Сметката показва, че само в тези три страни в Източна Европа и само за този вид реактори пазарът на ядрено гориво е на стойност около 1 милиард евро годишно. Важна е и перспективата. Изследванията на основното оборудване показват, че след изтичането на първоначалния 30-годишен срок за експлоатация блоковете ВВЕР 1000 могат да работят по още 30 години.
В източна Европа американската компания „Уестингхаус” е основният конкурент на руския доставчик на ядрено гориво ТВЕЛ. Преди години тя инвестира в завод за производство на уранови касети в град Вестерос, Швеция. За да се осигури рентабилност на такъв завод, трябва да има договори за доставка на гориво за поне 8 блока като ВВЕР 1000. А в България, Чехия и Украйна има общо 17 такива апетитни реактора. През 2006 г. обаче „Уестингхаус” загуби търга за доставка на уранови касети за АЕЦ „Темелин”. Тогава чехите обявиха, че за тях е по-безопасно и по-евтино да купуват руското гориво, което е с доказани качества.
Американският производител не се отказва от експанзия на изток. За да осигури референтност на своето ядрено гориво, „Уестингхаус” достави касети за пробна промишлена експлоатация в три украински реактора. Въпреки това и независимо от крайно обтегнатите политически отношения заради Крим Украйна продължава да внася от ТВЕЛ основните количества гориво за своите атомни блокове.
Предложение за пробна експлоатация на американски ядрени касети е отправяно и към нашата страна. Позицията на българските власти до момента е принципна и дава основания за спокойствие. Първо, страната ни не е съгласна в АЕЦ „Козлодуй” да се правят ядрени експерименти. Горивото, което се предлага, трябва да е изпробвано и с доказани качества в реална експлоатация в реактори от същия тип. Второ, доставчикът трябва да поеме отговорност за евентуално спиране на производството на електроенергия или други щети, причинени, не дай Боже, от новите касети. Трето, за вноса на ядрено гориво през следващото десетилетие АЕЦ „Козлодуй” ще обяви през 2018 г. международен търг в условията на честна конкуренция. И нека по-добрият победи.
Източник: a-specto
Стани приятел на Поглед.инфо във facebook и препоръчай на своите приятели


authors:
Юри Михалков
Боян Дуранкев
Васил Василев
Александър Симов
Юрий Борисов

title: Нова Ялта или как Путин и Тръмп ще си поделят Европа

maintext:
/Поглед.инфо/ Новият американски президент Доналд Тръмп се смята за експерт в сделките, пише швейцарското издание "Нойе Цюрхер Цайтунг" (Neue Zurcher Zeitung) в статия, цитирана от RT в сряда (28 декември). Твърде вероятно е на новия си пост той да използва същите качества, които са му помогнали да бъде успешен бизнесмен, предполага авъторът на статията Улрих Шпек.
Предполагаемата близост на Тръмп с Русия поражда опасения, че следващият президент на САЩ ще сключи неизгодна за европейците сделка с главата на Кремъл Владимир Путин, продължава изданието. "Това ще бъде една нова Ялта, ново разделяне на Европа на сфери на влияние", предупреждава авторът. "Както е известно, една от целите на руския президент е отново да превърне Русия в свръхдържава", отбелязва той.
Тръмп, който "в наследство" получи проблемите в Украйна и Сирия, се надява, че като професионален бизнесмен ще успее да "разплете възела и да се договори с Путин и то така, че да е изгодно и за двете страни". В САЩ вече се превърна в ритуал всеки нов президент да се опита да създаде атмосфера на сътрудничество с Москва. Това обаче не се отдаде на Барак Обама, нито на Джордж Буш-младши. Всеки път се оказваше, че великодържавните амбиции на Кремъл са в разрез с либералните възгледи, като чиито гарант все още се изявяват САЩ.
Този път обаче всичко може да се развие по различен начин, предполага Шпек. Тръмп смята, че Америка трябва да отстояват собствените си тесни национални интереси, а не да играе ролята на световен жандарм. В същото време една от основните цели на Тръмп ще бъде борбата с радикалния ислям в Близкия изток и за нейното постигане той е готов на тясно военно стръдничество с Русия както в Ирак, така и в други региони.
Основният противник на Тръмп не е Русия, а Китай, отбелязва авторът. Вероятно зад това стоят не само емоции, но и стратегия, предполага той. Напълно възможно е Тръмп да иска да сключи съюз с Русия, за да изолира и отслаби Китай. В замяна Кремъл ще поиска свобода на действието в Източна Европа, а вероятно и в други региони. "Европа трябва сама да отстоява своите интереси, ако не иска да се превърне в играчка в чужди ръце", предупреждава журналистът.
Източник: RT
Стани приятел на Поглед.инфо във facebook и препоръчай на своите приятели


authors:
Васил Василев
Юри Михалков
Александър Симов
Юрий Борисов
Калин Първанов
Петър Волгин

title: Руски сапьори откриха в Алепо боеприпаси, произведени в България, Германия и САЩ

maintext:
/Поглед.инфо/ Снаряди за залпов огън, произведени в България, са били открити от руски сапьори при разминирането на сирийския град Алепо, съобщи командирът на групата по разминиране Иван Громов.
„Има боеприпаси и стрелково оръжие с голям калибър, реактивни снаряди за ракетни площадки „Град”. Снарядите са германски, американски и произведени в България”, каза Громов по „Росиия 24”. /ТАСС
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


title: Багдад бил готов да победи „Ислямска държава“ до три месеца

maintext:
/Поглед.инфо/ Ирак ще победи формированията на групировката „Ислямска държава“, действащи на територията на страната до три месеца. Това съобщи иракският премиер Хайдер ал Абади.
„Според всички налични данни Ирак ще има нужда от три месеца, за да разгроми окончателно „Ислямска държава“, заяви той.
В момента иракската армия провежда операция по освобождаването на втория по големина иракски град Мосул, където все още има останали бойци на групировката. Въпреки изказването на Абади по-рано днес говорителката на руското външно министерство Мария Захарова заяви, че ситуацията в града се намира все по-далеч от развръзка, като в същото време числото на загиналите при въздушни удари на водената от САЩ коалиция нарастват значително.
По думите й от началото на операцията по освобождаването на втория по големина иракски град са минали вече два месеца. „Ситуацията е все по-далече от развръзка, бойците на „Ислямска държава“ запазват западния десен бряг на града и около 20% от източния ляв бряг. Зад тях остават почти половината провинция Нинава, чийто административен център е Мосул“, каза Захарова. /ТАСС
Багдад / Ирак
Източник: БГНЕС
Стани приятел на Поглед.инфо във facebook и препоръчай на своите приятели


authors:
Пламен Павлов
Юри Михалков
Боян Дуранкев
Васил Василев
Александър Симов

title: Берлин: Споразумението за Сирия дава надежда, но ще видим колко е стабилно

maintext:
/Поглед.инфо/ Споразумението за постигане на примирие в Сирия дава надежда, но в идните дни ще стане ясно до колко то е стабилно. Това заяви външният министър на Германия Франк-Валтер Щайнмайер в интервю.
„Това, че сега сирийското правителство и представители на сирийски опозиционни групи са се съгласили на режим на примирие, е положителен сигнал. Въпреки това, даже при всички надежди, които имаме, трябва да запазим бдителността си – все още не са известни всички детайли на споразумението“, каза министърът, допълвайки, че „в близките дни ще стане ясно дали споразумението ще се спазва“
Режимът на прекратяване на огъня влезе в сила от полунощ на 30 декември и в споразумението участие взима правителствената армия, както и седем групи на въоръжената опозиция, представляващи общо около 60 000 човека. Гаранти на споразумението станаха Русия и Турция. /ТАСС
Берлин / Германия
Източник: БГНЕС
Стани приятел на Поглед.инфо във facebook и препоръчай на своите приятели


title: Конашенков: в Алепо открихме телата на десетки изтезавани сирийци

maintext:
/Поглед.инфо/ Намерени са погребани телата на десетки измъчвани сирийци, с които терористите са се саморазправили в Алепо, заяви официалният говорител а руското министерство на отбраната генерал-майор Игор Конашенков, съобщи "Взгляд“ в понеделник (26 декември).
Според него, резултатите от първото обследване на районите около Алепо, които бяха оставени в ръцете на така наречената опозиция, могат "да шокират много хора“. Говорителят на военното ведомство подчерта, че уникалната операция на руския Център за помирение в Алепо ще разруши митовете, които с години захранваха западното общество.
На територията на Алепо са открити погребани десетки трупове на хора, които са измъчвани и с тях е имало саморазправа. На много от тях липсват части от тялото, болшинството са убити с изстрел в главата, добави Конашенков и допълни, че тези разкрития се документират като доказателства за тежки военни престъпления на терористите. Материалите ще бъдат огласени максимално.
Конашенков смята, че тези разкрития ще доведат до там, че "европейските покровители на така наречената опозиция в Лондон и Париж“ ще осъзнаят какви са всъщност техните подопечни.
"Единственото, което не можем да открием в източен Алепо са така наречените доброволци-спасители от "Белите каски“, тържествено приемани в най-добрите домове в Париж и Лондон и едва ли не предложени за Нобелова награда за мир“, добави той.
Конашенков съобщи още, че така наречената "умерена опозиция“ е минирала в източен Алепо улици, входове на сгради, автомобили и даже детски играчки, предаде РИА "Новости“.
В Алепо са открити най-големите оръжейни складове с боеприпаси, три танка, две пушки, две реактивни системи за залпов огън и голямо количество самоделни миномети.
В четвъртък сирийската армия обяви пълното освобождаване на Алепо от бойците. Същевременно, западните държави, които не успяха да предотвратят освобождаването на Алепо, се опитват всячески да омаловажат значението на това събитие.
Източник: Взгляд
Стани приятел на Поглед.инфо във facebook и препоръчай на своите приятели


title: Бъдещето на Европа - Меркел или Льо Пен? Либерализмът е идеология на западното самоубийство...

maintext:
/Поглед.инфо/ Терористът, който отвлече камион, прегази и уби 12, и осакати и рани повече от 48 души на коледния пазар в Берлин, всъщност нанесе много повече щети, отколкото е предполагал. Ако извършителят е джихадист от Тунис, който не е имал право да пребивава в Германия, и е бил под наблюдение, камбаната бие не само за Ангела Меркел, но и за Европейския съюз.
Германската апатичност и наивността, която стои зад нея и позволява това безчинство, потвърждават мрачната присъда на геостратега Джеймс Бърнам в класическата му прогноза „Самоубийството на Запада” (Suicide of the West), публикувана през 1964 г.: „Либерализмът е идеология на западното самоубийство”. И транснационалният елит, и десният популизъм, много добре разбират какво означава това. Реакциите на новината за варварската жестокост бяха мигновени и предсказуеми по цяла Европа.
Марин льо Пен, лидер на Националния фронт на Франция и водещ кандидат за президентския пост през 2017 г., декларира: „Колко още трябва да умрат от ръцете на ислямските екстремисти, преди нашите правителства да затворят рехавите ни граници и да спрат приема на хилядите нелегални имигранти?”
Герт Вилдерс, претендент за премиер на Холандия от Партията на свободата, приглася на Льо Пен: „Те ни мразят и ни убиват. И никой не ни защитава. Нашите лидери ни предават. На дневен ред е политическа революция.” „Ислямската имиграция е инвазия”, продължава Вилдерс, „екзистенциален проблем, който ще изтласка нашите хора и ще заличи нашата култура.”
„Убитите да се пишат на сметката на Меркел”, заяви Маркус Претцел от крайнодясната Алтернатива за Германия, визирайки жертвите на коледния пазар. Найджъл Фараж, който водеше кампанията за британското оттегляне от Евросъюза, нарече клането „наследството на Меркел”. Десните популисти в Европа обвиняват самата Меркел за този акт на ислямистка диващина, тъй като тя отвори границите на Германия през 2015 г. за един милион мигранти и бежанци от Сирия и войните в Близкия изток. Но и преди клането в Берлин, тя вече беше в отбранителна позиция, след като не можа да обясни как се позволява на тълпи мигранти да прелъстяват и изнасилват германски момичета и жени в Кьолн през миналата новогодишна нощ. Дори нейни поддръжници, които споделят разбирането границите на Европа да са отворени за мигранти и бежанци от войните и деспотизма на Третия свят, усещат сериозността на кризата, в която се намира Меркел.
„Германците не трябва да допуснат нападението на коледния пазар в Берлин да подкопае либералните ценности”, гласи заглавието на редакционната статия на „Вашингтон пост” от 22 декември. Статията продължава с тревога: „Това, което Германия не може и не трябва да допуска, е да се подаде на песента на сирените на антиемигрантската десница, която набира сили в цяла Европа и иска да използва инцидентите като аргументи в парламентарните избори през септември 2017 г.”
„Ню Йорк Таймс” реагира с обичайното си бичуване на европейския десен популизъм, но с почти отчайваща нотка се опита да насърчи европейските либерали да не губят вяра. „С всяко ново нападение, дали на коледен пазар или срещу джамия, предизвикателството към Европа да защити толерантността, включването, равенството и разума, става все по-трудно. Ако иска да оцелее като фар на демократичната надежда в един свят, обзет от насилствено разделение, Европа не трябва да се отказва от тези ценности.”
Но Европа изглежда все по-слабо се вслушва. В действителност, повече от десетилетие Европа събира труповете на своите убити граждани и ранени от терористичните атаки в Мадрид, Лондон, Париж, Берлин и Брюксел. Народите на Европа изглежда все по-малко се интересуват от мантрите на либералните ценности. Онова, което искат от собствените си правителства е животът им да стане безопасен като се озаптят ислямистките убийци. Salus populi suprema lex. Благоденствието на народа е върховен закон!
Либералите може да ни увещават, че всички раси, конфесии, култури са равни, че всеки един, от кой да е континент, държава или цивилизация, може да дойде на Запад и да се асимилира; че дискриминацията на една група мигранти в полза на друга – като предпочитането на ливански християни вместо сирийски мюсюлмани, например - е нелиберално и антидемократично. Но хората вече не вярват на това. Европа и Америка са се придвижили отвъд истините на либерализма на XX век. Зловещите резултати и здравият разум диктуват, че отворените граници са транзитните разрешителни за ислямистките терористи, които с нетърпение искат да дойдат на Запад и да ни убиват. Трябва да се справим със света, какъвто е, не какъвто го желаем.
Днес сме свидетели на ислямско възраждане. Милиард и шестостин милиона са мюсюлманите по цял свят, а стотици милиони от тях стриктно следват предписанията на шериата за това как да се справят с отстъпниците и неверниците. Милиони от Близкия изток искат да изтикат Запада от неговия свят. Хиляди са готови да дойдат в Европа, за да тероризират нашите общества. Те виждат себе си като бойци срещу нас, както предците им са били бойци във войните с християнския свят в продължение на 1000 години. Единствено либералната идеология препоръчва на Америка и Европа да приемат в родните си страни безкраен брой мигранти, без да са прекалено загрижени кои са те, откъде идват и в какво вярват. Причината за успеха на десните и антиимигрантските партии в Европа е много проста: правителствата на водещите партии на статуквото не изпълняват първото си и основно задължение – да защитят безопасността и сигурността на гражданите си.
Източник: www.buchanan.org
Превод: д-р Радко Ханджиев
Източник: a-specto
Стани приятел на Поглед.инфо във facebook и препоръчай на своите приятели


title: Захарова: Външната политика на Обама предизвиква отвращение в целия свят

maintext:
/Поглед.инфо/ Външната политика, провеждана от екипа на американския президент Барак Обама, прездизвика отвращение в целия свят, заяви в ефира на телевизия "Россия-1" говорителят на руското външно министерство Мария Захарова, съобщава RT в неделя (25 декември).
"Имам чувството, че за тези осем години управление под лозунга за своята изключителност те предизвикаха отвращение в целия свят. Те не изпълниха ангажиментите, които бяха поели към някои страни, не изпълниха това, което им делегира включително американският народ на международната арена", цитира думите й ТАСС.
По думите на Захарова екипът на Обама доказал с управлението си, че "силният има безграничното право да твори зло".
"С това ще остане в историята тази администрация", добави говорителят на МВнР.
Преди време Захарова сравни антируската риторика на Вашингтон с лов на вещици.
Източник: RT
Стани приятел на Поглед.инфо във facebook и препоръчай на своите приятели


title: Москва остро реагира на карикатура в "Шарли ебдо" за катастрофиралия Ту-154

maintext:
/Поглед.инфо/ Да се обръща внимание на карикатурата, публикувана във френския сатиричен вестник „Шарли ебдо“ на тема падането на руския самолет Ту-154 над Черно море е „унизително за нормалния човек“, коментира говорителят на руското министерство на отбраната ген. Игор Конашенков.
Седмичникът публикува в последния си брой цял ред карикатури, свързани с Русия, сред които карикатура за катастрофата на руския Ту-154 и друга, свързана с убийството на руския посланик в Анкара Андрей Карлов. Публикацията предизвика остър протест от страна на Русия. Реагирайки на възникналата полемика, френското външно министерство заяви, че ръководството на страната няма отношение към работата на вестника и неговите сътрудници имат свободата да изразяват собственото си мнение. При катастрофата на 25 декември загинаха 92 души, намиращи се на борда на самолета. Сред тях имаше военни, журналисти и участници в музикален ансамбъл. /ТАСС
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


title: Обезвредиха британската бомба, евакуирала град в Германия

maintext:
/Поглед.инфо/ Обезвредиха бомбата, заради която около 54 хиляди души бяха евакуирани в неделя, навръх Коледа, от Аусбург, в южната част на Германия. Британската бомба е от Втората световна война.
Тя бе обезвредена вечерта в неделя, съобщиха местните власти, цитирани от АФП.
Това бе и най-голямата евакуация от този род, извършена в Германия след последната световна война. Операцията, в която участваха около 900 полицейски служители, започна сутринта. Обезвреждане на взривното устройство приключи в първите вечерни часове и евакуационните мерки бяха отменени.
Британската бомба, тежаща 1,8 тона, и все още опасна, бе открита на 20 декември на строителен обект в центъра на този баварски град, северозападно от Мюнхен. Евакуирани бяха живеещите в радиус 1,5 км от бомбата.
Неприятната коледна изненада споходи хиляди хора в южния германски град Аугсбур. Бомбата беше открита във вторник по времена строителни работи в центъра на баварския град, но властите искаха да я обезвредят през деня в неделя.
Властите посочваха, че вероятно евакуираните няма да могат да се приберат преди да се стъмни.
Повече от 70 години след войната, в Германия все още има неексплоадирали бомби – наследство от масираните бомбардировки на съюзниците срещу германските войски, управлявани от нацистите.
Мюнхен / Германия
Източник: БГНЕС
Стани приятел на Поглед.инфо във facebook и препоръчай на своите приятели


title: Тръмп: Атаката в Берлин е атентат срещу човечеството

maintext:
/Поглед.инфо/ Атаката срещу Коледния базар в Берлин, при която загинаха 12 души, е „атентат срещу човечеството“ каза избраният президент на САЩ Доналд Тръмп.
„Ужасно, ужасно. Това, което се случва е ужасно“, каза Тръмп в клатък коментар пред журналисти пред луксозния клуб Мар-а-Лаго в Палм Бийч, Флорида, където е за коледните и новогодишни празници.
Тръмп бе помолен да обясни и предходни свои изявления, когато каза, че събитията в Берлин са преди всички атентат срещу християните.
„Невинни цивилни бяха убити на улицата, когато се готвеха да празнуват Коледа, ИД и други терористични организации атакуват постоянно християните в техните общности и църкви“. Това каза избраният американски президент часове след атаката с камион в Берлин, отговорност за която пое „Ислямска държава“. /АФП
Вашингтон / САЩ
Източник: БГНЕС
Стани приятел на Поглед.инфо във facebook и препоръчай на своите приятели


title: В Китай откриха жп линия за влакове със скорост 400 км/час

maintext:
/Поглед.инфо/ В Китай влезе в експлоатация една от най-дългите железопътни линии в света, която преминава през пет провинции, съобщи държавната китайска жп корпорация.
Железният път между градовете Шенхай и Кунмин е дълъг 2 252 км и преминава през провинциите Чжецян, Цянси, Хунан, Гуйчжоу и Юнан.
Пътуването между двете крайни гари ще се съкрати от 34 на 11 часа. Максималната скорост, която влакът ще развива, е 330 км/ч. По маршрута има 10 гари.
По данни на агенция Синхуа, най-дългата скоростна жп линия в страната е тази, свързваща Пекин и Гуанджоу в провинция Гуандун, простираща се на 2 298 км. Тя е в експлоатация от 2012 година.
За високоскоростна жп линия се смята електрически двупосочен железен път, по който се движат влакове със скорост от 200 до 400 км/ч. /РИА Новости
Пекин / Китай
Източник: БГНЕС
Стани приятел на Поглед.инфо във facebook и препоръчай на своите приятели


title: Влезе в сила общото прекратяване на огъня в Сирия

maintext:
/Поглед.инфо/ В Сирия започна да действа споразумение за спиране на огъня между враждуващи бунтовнически групировки и правителството в Дамаск.
Общото примирие е под егидата на Анкара и Москва, припомня АФП.
Това може да се превърне в повратна точка в конфликта, продължаващ вече 5 години.
Споразумението не включва терористични групировки като „Ислямска държава”, а по информация на РИА-Новости групировката "Ахрар аш Шам" обяви, че не признава споразумението.
"Ахрар аш Шам" е част от "Джейш ал Фатх" ("Армия на завоеванието") - коалиция от бойни фракции, образувана през март 2015 г., която се биеше срещу силите на Башар Асад в северозападна Сирия. В нея е и радикалната ислямистка групировка "Джебхат Фатх аш Шам", която е свързана с "Ал Кайда".
"Час преди прекратяване на огъня на фронтовете беше тихо, с изключение на няколко ракети, изстреляни към град Алепо и две ракети, които паднаха в покрайнините на Дамаск", съобщиха от „Сирийска обсерватория за правата на човека” (СОПЧ), цитирана от АФП.
Дамаск / Сирия
Източник: БГНЕС
Стани приятел на Поглед.инфо във facebook и препоръчай на своите приятели


title: Путин обяви примирие в Сирия с посредничеството на Русия и Турция

maintext:
/Поглед.инфо/ Руският президент Владимир Путин обяви, че в Сирия от тази вечер влиза в сила национално примирие, за което враждуващите страни са се споразумели с помощта на Анкара и Москва.
Споразумението може да е значителна стъпка към пробив в сирийския конфликт, който продължава от 2011 г. насам.
Макар и да са на противоположни страни в конфликта Турция и Русия работят интензивно за постигане на примирие, след победата на сирийската армия във втория по големина сирийски град Алепо.
По време на своето изказване днес Путин заяви, че Дамаск и „основните сили на въоръжената опозиция“ са подписали споразумение за примирие, както и документ, изразяващ готовността им да започнат мирни преговори
“Преди няколко часа се случи събитие, за което ние не просто чакахме, но и работихме толкова, за да го забързаме“, каза руският президент по време на среща с руските министри на външните работи и отбраната.
След съобщението от Кремъл сирийската армия заяви, че ще спре всички свои военни операции от полунощ, а от опозиционната Национална коалиция потвърдиха, че ще подкрепят примирието.
Путин заяви също, че Москва ще намали своя военен контингент в Сирия, който оказва подкрепя на армията. Независимо от това обаче президентът посочи, че Русия ще продължава да се бори срещу тероризма в страната, както и да поддържа правителството в Дамаск.
От своя страна министърът на отбраната Сергей Шойгу посочи, че всяка опозиционна група, която не спазва примирието ще бъде смятана за терористична, заедно с „Ислямска държава“ и Фронтът „Ал Нусра“, известен в момента като Фронтът „Фатех Ал Шам“.
След днешното съобщение се очаква Москва и Анкара да продължат работата си по започване на мирни преговори между бунтовниците и Дамаск в казахстанската столица Астана.
„Сега трябва да направим всичко, за да може тези споразумения да влязат в сила и да заработят, така че преговорните екипи, които са или ще бъдат формирани, да пристигнат възможно най-скоро в Астана“, каза още Путин.
По-рано и Анкара, и Москва заявиха, че преговорите под тяхно наблюдение целят да допълнят разговорите между страните в сирийския конфликт, ръководени от ООН, а не да ги заменят. /АФП
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


title: Путин: Русия си запазва правото да отговори на американските санкции

maintext:
/Поглед.инфо/ Русия си запазва правото да отговори на американските санкции заради обвиненията в хакерство, но преди това ще проследи политическите ходове на новия американски президент Доналд Тръмп, който ще влезе в Белия дом следващия месец. Това заяви руският президент Владимир Путин.
„Запазвайки правото за мерки в отговор, ние... ще планираме следващите си стъпки за възстановяване на американо-руските отношения на базата на политиките, следвани от администрацията на президента Доналд Тръмп“, каза Путин в изявление, цитирано от пресслужбата на Кремъл.
В него се посочва също, че руският държавен глава се надява, че с идването на новата власт сътрудничеството между Вашингтон и Москва може да бъде възстановено.
Путин също така е поздравил с коледните и новогодишни празници бъдещият американски президент.
„В поздравителното послание ръководителят на руската държава изказа надежда, че след встъпването в длъжност на Тръмп като президент на САЩ, двете държави, по конструктивен и прагматичен път, ще могат да направят реални стъпки по възстановителния механизъм за двустранно сътрудничество в различни области и да изтеглят на напълно ново ниво взаимодействието на международната арена“, се казва в съобщението. /АФП, ТАСС
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


authors:
Юрий Борисов
Калин Първанов
Петър Волгин
Александър Симов
Нако Стефанов

title: Папа Франциск: Коледа е „заложник на материализма“

maintext:
/Поглед.инфо/ Папа Франциск каза, че истинското значение на Коледа е заглушено от материализма.
По време на коледната меса във Ватикана главата на Римокатолическата църква също така осъди продължаващото страдание на децата.
Той спомена тези, които се сблъскват с глада, опасността за миграционните пътища и бомбардировките в сирийските градове като Алепо.
Мерките за сигурност покрай молитвата бяха сериозни. Тези, които участваха в службата в събота в базиликата „Свети Петър“ трябваше да премине през детектори за метал.
Светият отец каза още, че Коледа е „взет като заложник“ от материализма. Той заяви, че сега хората живеят във времена, „когато светлините на търговията са търговия хвърлили в сянката Божията светлина, когато ние сме загрижени за подаръци, но студени към онези, които са маргинализирани".
През изминалата година папата призова за състрадание към бежанците, призова християните да помнят, че самият Исус е бил мигрант.
Ватикана / Ватикана
Източник: БГНЕС
Стани приятел на Поглед.инфо във facebook и препоръчай на своите приятели


title: ФБР предупреди за атаки на ИД върху църкви и обществени събирания в САЩ

maintext:
/Поглед.инфо/ ФБР предупреди, че симпатизанти на ИД се готвят да извършат нападения върху църкви и други коледни събирания по време на празниците в Щатите.
Предупреждението беше отправено, след като в профил в една от социалните мрежи беше публикуван списък с подходящи за целта американски църкви. Предполага се, че профилът принадлежи и е използван от поддръжници на джихадистката групировка. По данни на Си Ен Ен става дума за 50 религиозни ведомства из цялата страна.
Съобщението идва само дни, след като "Ислямска държава" пое отговорността за нападението над берлинския коледен базар. В атаката 12 души загубиха живота си, а други 56 бяха ранени.
Вашингтон / САЩ
Източник: БГНЕС
Стани приятел на Поглед.инфо във facebook и препоръчай на своите приятели


title: Арестувани косовари подготвяли терористична атака в Германия

maintext:
/Поглед.инфо/ Германската полиция арестува двама граждани на Косово, заподозрени в планиране на нападение срещу най-големия търговски център в страната CentrO в Оберхаузен.
Както съобщиха местните медии, те са били задържани в град Есен. Арестуваните са братя.
Властите не разполагат с информация за това на какъв етап от подготовката на нападението са били заподозрените, както и дали са имали съучастници.
Полицията съобщи, че в района на търговския център и прилежащия коледен пазар са засилени мерките за сигурност. Не се уточнява дали има връзка между планираното нападение в Оберхаузен и терористичната атака в Берлин от понеделник. /ТАСС
Берлин / Германия
Източник: БГНЕС
Стани приятел на Поглед.инфо във facebook и препоръчай на своите приятели


title: Откриха писмо от убиеца на руския посланик в Турция

maintext:
/Поглед.инфо/ Главният прокурор на Турция разкри пред медиите, че е открито писмо, написано от убиеца на руския посланик в Анкара. Това съобщават от организацията "Мидъл Ийст Монитър".
Съдържанието му индикира, че покушението в галерията е било извършено от гняв към бруталните руски дейности по света. Но според следователите то е било написано и оставено умишлено, за да отклони вниманието от основните причини.
В съобщението бившият полицай Мевлют Мерт Алтънташ прогнозира, че не само Русия, но и САЩ ще намерят края си много скоро.
"Никога няма да бъдете в сигурност, докато ние, арабите, не се чувстваме в сигурност в собствените си страни", пише той.
Наред с писмото са открити и множество други арабски книги, обявиха от полицията. Те подчертаха обаче, че литературата по никакъв начин не е обвързана с екстремистки идеи.
По последна информация властите все още не са успели да отключат и мобилния телефон на Алтънташ. В медийното пространство съществуват спекулации, че мобилното устройство ще бъде изпратено в Русия, за да бъде иззета информацията от него.
Анкара / Турция
Източник: БГНЕС
Стани приятел на Поглед.инфо във facebook и препоръчай на своите приятели


title: В Германия продават бронираната лимузина на Путин

maintext:
/Поглед.инфо/ В Германия е изложена за продажба бронираната лимузина Mercedes-Benz S 600 Pullman серия W140, за която се твърди, президентът на Русия Владимир Путин е използвал в качеството на служебен автомобил, предаде Mobile.de. За това съобщи в сряда (28 декември) Газета.ру.
Автомобилът серия 1995 година с пробег 25 хил. км се предлага за €1,3 млн. (82,5 млн. рубли).
Продавачът е частно лице от Москва. Не се уточнява, къде се намира самият автомобил. Също така в обявата не се предлагат никакви доказателства за това, че Путин действително се е возил в този автомобил.
Източник: Газета.ру
Стани приятел на Поглед.инфо във facebook и препоръчай на своите приятели


title: Мартин Шулц няма да се кандидатира за канцлер на ФРГ

maintext:
/Поглед.инфо/ Председателят на Европейския парламент Мартин Шулц е информирал съпартийците си социалдемократи, че няма да се включи в надпреварата на поста федерален канцлер, съобщи сп. „Шпигел”.
Кой ще бъде кандидатът на социалдемократите ще реши председателят на партията Зигмар Габриел. Много партийни членове бяха убедени, че Шулц ще бъде достоен конкурент на Ангела Меркел и се опитваха да го убедят да заяви публично готовността си да се кандидатира.
По-рано Габриел, който като партиен лидер е „естествен” кандидат, обяви, че ако има няколко претенденти за номинацията, ще се проведат първични избори. Ако това стане, Шулц щеше бъде фаворит. Според „Шпигел”, Шулц очевидно не е посмял да издигне кандидатурата си и да се изправи срещу Габриел.
Официално Германската социалдемократическа партия ще обяви своя кандидат през втората половина на януари. Ангела Меркел вече обяви, че ще се кандидатира за четвърти мандат от името на Християндемократическия съюз. /ТАСС
Берлин / Германия
Източник: БГНЕС
Стани приятел на Поглед.инфо във facebook и препоръчай на своите приятели


title: Гутериш иска среща с Тръмп "възможно най-скоро"

maintext:
/Поглед.инфо/ Генералният секретар на ООН Антониу Гурериш заяви, че иска да се срещне с Доналд Тръмп „възможно най-скоро” и е „решен да проведе конструктивен диалог с новата американска администрация”.
Гутериш, който в края на миналия месец се срещна с Путин, изрази надежда, че и този път разговорите ще доведат до подобен благоприятен развой. Това заяви той по време на свое интервю за португалския телевизионен канал SIC броени дни преди да заеме официално поста на Бан Ки Мун.
Ню Йорк / САЩ
Източник: БГНЕС
Стани приятел на Поглед.инфо във facebook и препоръчай на своите приятели


title: Пакистан заплаши Израел с ядрен удар заради фалшива статия

maintext:
/Поглед.инфо/ Министърът на отбраната на Пакистан Асиф Хаваджа заплаши Израел с ядрено оръжие, след като в информационния сайт AWD News беше публикувана фалшива новина за заплахите към Пакистан от страна на Израел.
В съобщението некоректно било цитирано изявление на бившия министър на отбраната на Израел Моше Яалон. Сайтът твърдеше, че, коментирайки плановете на Исламабад за присъединяване към борбата на екстремистите в Сирия, Яалон не изключвал възможността за ядрен удар срещу Пакистан.
Асиф Хаваджа отговори на това съобщение в Туитър: „Израел не трябва да забравя, че Пакистан също така е ядрена държава“.
Съвсем скоро след това дойде коментар от страна на израелското министерство на отбраната. От него става ясно, че съобщението, на което реагира пакистанския министър, е било недостоверно и че Яалон никога не е произнасял думите, които му бяха приписани от журналисти.
Израелският в. „Аарец“ е на мнение, че детайлен анализ на публикацията в AWD News би помогнал на пакистанската страна да разбере нивото на недостоверност на информацията още преди официалното опровержение от страна на отбранителното ведомство на Израел. Във вестника е обърнато внимание на това, че Израел никога не е признавал официално факта, че притежава ядрено оръжие. Освен това Израел поддържа подчертано неутрална позиция по отношение на гражданската война в Сирия и по никакъв начин не участва в нея. Изданието напомня, че Яалон напусна министерския пост през май 2016 г. и в момента не е член на кабинета. По такъв начин негво изявление по никакъв начин не може да бъде приемано като официална позиция на Йерусалим.
Напоследък специалисти изразяват все по-силното си Безпокойство от разпространяването на фалшиви нови в социалните мрежи. Много от читателите не ги проверяват и вярват на прочетеното, което позволява на авторите на такива неистини да манипулират общественото мнение.
Йерусалим / Израел
Източник: БГНЕС
Стани приятел на Поглед.инфо във facebook и препоръчай на своите приятели


title: Депутати посрещнаха Рождество протестно в парламента в Полша

maintext:
/Поглед.инфо/ Полски депутати от опозицията посрещнаха Рождество Христово в парламента. Те протестират срещу решения на управляващото мнозинство.
Представители на най-голямата опозиционна партия в Полша "Гражданска платформа" отказват да свалят блокадата на трибуната на залата за пленарни заседания в Сейма (долната камара на парламента) и вероятно ще продължат да са там до 11 януари, за когато е насрочено следващото парламентарно заседание.
За прекратяване на протестната акция в Сейма се бяха обявили други парламентарно представени партии, но в блокадата участват и някои техни представители.
Три опозиционни партии („Гражданска платформа”, „Полската модерна партия” и „Полска народна партия”) обвиниха управляващата „Право и справедливост”, че нарушава Конституцията, след като председателят забрани на медиите да направят запис на гласуването за бюджет 2017 г и реши то да се проведе в друга зала при затворени врата.
Причина за ескалацията на напрежението бяха планираните нововъведения, предложени от ръководството на Сейма (долната камара на парламента), според които от 2017 г. само 5 телевизии ще имат правото да записват и отразяват пряко парламентарните заседания. Всички останали, които не разполагат с официална акредитация няма да бъдат допускани в сградата. Освен това на журналистите няма да им бъде позволено да публикуват в медийното пространство снимки и видеоматериали на политици, които нарушават правилата. Единственият достъп до подобни материали ще се предоставя от парламента.
Разнообразни протестни прояви се провеждат и около парламента, но достъп до депутатите вътре не се допуска. Те продължават протеста на ротационен принцип.
Варшава / Полша
Източник: БГНЕС
Стани приятел на Поглед.инфо във facebook и препоръчай на своите приятели


title: Тръмп смятал да отмени около 70% от указите на Обама

maintext:
/Поглед.инфо/ Новоизбраният президент на САЩ Доналд Тръмп възнамерявал да отмени около 70 процента от указите, подписани от действащия все още държавен глава Барак Обама.
Това обяви за телевизионния канал Фокс (Fox) политик от обкръжението на Тръмп. Той е бившият републикански председател на Камарата на представителите в Конгреса Нют Гингрич.
"Около 60 или 70% от неговите укази (на Обама), почти всички ще бъдат отменени от Тръмп", каза политикът. Според Гингрич тези мерки ще изискват "малко юридическо оформление, което ще направят умни юристи”.
По време на предизборната кампания Тръмп постоянно обещаваше да отмени много от решенията на Обама и по-конкретно да "анулира и замени" реформата в здравеопазването, да премахне ограниченията за добива на въглеводороди и други подобни.
Нют Гингрич изрази увереност, че новият президент ще успее да отмени и тези укази на своя предшественик, които по обективни причини не подлежат на преразглеждане.
През 1994 година Гингрич бе водещата фигура в предизборната кампания на републиканците, при която те спечелиха мнозинство в долната камара на Конгреса. През 1995 година Гингрич стана председател на Камарата на представителите, но през 1999 година, след неуспешни за републиканците избори, се оттегли.
Встъпването в длъжност на новоизбрания президент на САЩ Доналд Тръмп ще стане на 20 януари 2017 година.
Вашингтон / САЩ
Източник: БГНЕС
Стани приятел на Поглед.инфо във facebook и препоръчай на своите приятели


title: Вълна от протести заплашва встъпването в длъжност на Тръмп

maintext:
/Поглед.инфо/ Според висши служители, участващи в планирането на сигурността около инаугурацията на Доналд Тръмп, обезпечаването ѝ се очертава да бъде най-голямото предизвикателство в новата история, до голяма степен поради същите сили на политическа ненавист, оформили надпреварата за президентския пост.
На фона на смущаващите заплахи към всяка церемония по встъпване на държавен глава няколко десетки агенции, отговорни за сигурността на честванията на 20 януари се подготвят за възможността голям брой протестиращи да наводнят столицата едновременно с очакваните близо милион привърженици на Тръмп.
Службите са разтревожени от възможността за сблъсъци между групи от американци, които все още са дълбоко разделени по въпроса за изборите – и то в момент, когато милиони хора по целия свят ще насочат вниманието си към Вашингтон. Най-малкото, твърдят официални лица, протестите ще окажат допълнителен натиск върху вече мобилизирания до краен предел апарат по сигурността в региона.
„Ако перифразираме Толстой: Всяка инаугурация е рискована, но всяка е рискована по свой собствен начин”, каза Майкъл Чертоф, който изпълняваше длъжността на секретар по вътрешната сигурност при президента Джордж У. Буш и ръководи отдела при първото встъпване в длъжност на президента Обама през 2009 г.
„Не мога да си представя инаугурация, която да поставя повече предизвикателства за сигурността от тази”, заяви Чертоф.
Разбира се, имаше засилени притеснения по повод втората инаугурация на Буш-младши през 2005 г. – първата президентска клетва след атаките от 11 септември 2001 г. През 2009 г. встъпването в длъжност на Обама беше първата смяна на властта след атентата и първият случай, в който афроамериканец положи клетва начело на страната. Обама се сблъска с епидемия от расистки заплахи и притеснения за терористичен заговор, които в крайна сметка се оказаха неоснователни, но изправиха на нокти избрания президент и топ-помощниците в навечерието на полагането на клетва.
Дори и в този случай, Обама не се изправи пред такива многолюдни тълпи, каквито се очаква да поздравят г-н Тръмп, когато той официално пристигне във Вашингтон. През 2009 г. сред рекордното сборище от близо 2 милиона души имаше съвсем малко протестиращи, ако изобщо е имало такива, поради което нямаше нито един арест, казва Кристофър Т. Гелдарт, отговарящ за вътрешната сигурност на окръг Колумбия.
Националната служба по парковете, която контролира по-голямата част от обществените площи във Вашингтон – от тротоарите до National Mall, вече е получила 23 искания от различни групи за разрешаване на мероприятия едновременно „за” и „против” г-н Тръмп. В обичайния случай при инаугурация в службата постъпват едва шепа искания.
Обезпечаването на мирния преход на властта в държавата не е лесна задача дори и при най-предвидимите обстоятелства. Има само няколко по-популярни ритуала в американския обществен живот от заклеването на нов президент.
От столичната полиция на Вашингтон и Националната служба по парковете до ФБР огромна припокриваща се мозайка от разузнавателни аналитици, военни и служители на реда, наброяващи десетки хиляди души ще работят за обезпечаването на процедурата по инаугурацията и съпътстващите дейности.
Като цяло повече от 30 различни служби, разпръснати из цялата столица, ще работят, за да предотвратят това събитието да се превърне в повод отделни лица или групи да нанесат вреди. Тяхната задача, започнала преди повече от месец, премина в ново измерение след изборния ден и скоро ще включва налагането на периметър за сигурност около Капитолия, в National Mall и големи части от града. Разходите само за гарантиране на сигурността се очаква да надхвърлят 100 милиона долара.
Сигурността на новия президент, хилядите високопоставени служители, които ще бъдат на разположение, и тълпата от хора е най-важният приоритет за федералното разузнаване, правоприлагащите органи и военните служби така, както е било винаги на церемонии по встъпване след атаките от 11 септември. Заплахи от чужбина и от екстремисти вътре в страната остава основна грижа, заявяват бивши и настоящи официални лица.
„Това, което разузнавателната общност казва публично е същото, което казва и в частен разговор, и това е, че са налични повече заплахи от различни посоки отколкото някога досега”, заяви сенатор Рой Блънт, републиканец от Мисури, който е председател на комисията по провеждане на церемонията по встъпване в Конгреса. „А това означава, че полицията в столицата и органите на сигурността трябва да са по-внимателни и по-готови от всякога за това, което може да се случи.”
Но този път силите за сигурност – особено правоприлагащите органи, които ще бъдат на терен - се подготвят да се противопоставят на тълпи от американци, които са необичайно тревожни и разделени по повод на изборните резултати. Приоритетът, заявяват официални лица, е да се избегнат такива ожесточени сблъсъци, каквито периодично пламваха по време на кампанията между привържениците на г-н Тръмп и тези, които са срещу него, като в същото време им се позволи да продължат с планираните мероприятия.
„Всеки знае колко оспорвана беше кампанията”, заяви г-н Гелдарт – ръководител на службата за вътрешна сигурност на окръг Колумбия. „Честно казано, това, което не ми дава сън са тревогите около способността ни да позволим на хората да дойдат, да изразят своите виждания и да напуснат безопасно”.
Майк Литерст, говорител на Националната служба по парковете, заяви, че агенцията „активно преглежда” исканията за разрешителни с цел да се опита да вмести колкото е възможно повече мероприятия. Групите, на които са издадени разрешителни ще бъдат разпределени така, че да се предотврати събирането им на едно място, заяви г-н Гелдарт. Най-голямата от тези инициативи – т.нар. Женски марш във Вашингтон, е с издадено разрешително за 200 хиляди души, които трябва да се съберат и след това да преминат по улиците в знак на протест срещу Тръмп на 21 януари – денят след инаугурацията.
Борис Епщайн, ръководител на пресцентъра на комисията по инаугурацията на Тръмп, заяви, че групата приветства „свободното упражняване” на правата от Първата поправка на американската конституция, „стига това да е направено мирно и в рамките на всички приложими закони, правила и разпоредби”.
Точно колко привърженици на Доналд Тръмп ще присъстват остава неясно. Комисията по подготовката заяви, че очаква между 2 и 3 милиона души. Такава тълпа би представлявала рекорд, въпреки че Гелдарт казва, че неговият екип досега не е видял доказателства, които да го накарат да промени очакванията си за между 800 и 900 хиляди души.
Гарантирането на сигурността ще изисква почти целия капацитет на регионалните правоприлагащи органи, както и значителни подкрепления. Повече от 3200 полицейски служители от управления в цялата страна и около 8000 души от Националната гвардия ще са на разположение да помогнат за регулиране на тълпите и трафика около града. Допълнително 5000 дежурни ще са на терен в подкрепа на капацитета по повод на самата церемония. Гелдарт споделя, че тези сили ще позволят на местните служби по-добре да управляват тълпите и да наблюдават протестиращите и привържениците на Тръмп лично и с помощта на социалните медии.
Планирането на сигурността включва не само деня на инаугурацията, но и седмицата на обществени и частни мероприятия, подготвени за отбелязване на победата на Тръмп като се започне от откриване на концерт в National Mall на 19 януари. Томас Барак-младши, дългогодишен приятел на Доналд Тръмп, който ръководи комисията по подготовка на инаугурацията, каза, че всяко от тези събития е било старателно обсъдено със „Сикрет сървиз” и нейните партньори.
Личната сигурност на Доналд Тръмп стана някак по-проста когато той реши, че ще остане в Blair House, както сториха неговите предшественици, а не в своя нов хотел във Вашингтон, както се обсъждаше. „Това е тяхното празненство и ние сме там да разработим план за сигурност, така че да направим тяхното празненство сигурно”, заяви Джеймс Мъри, заместник помощник-директор на отдела за защитни операции в „Сикрет сървиз”, който носи цялата отговорност за сигурността на церемонията по встъпване. „Но разбира се, това определено е двустранен процес.”
Източник: The New York Times
Източник: a-specto
Стани приятел на Поглед.инфо във facebook и препоръчай на своите приятели


title: В Турция конфискуваха имуществата на 54 журналисти

maintext:
/Поглед.инфо/ В рамките на разследването за връзки с организацията ФЕТО на Фетхуллах Гюлен имуществата на 54 журналисти са конфискувани с решение на наказателен съд в Истанбул.
Всички тези журналисти са от затворения в.“Заман“, те бяха арестувани и оставени зад решетките в изчакване на съдебните процеси, повдигнати са им обвинения за членство в терористична организация. Освен прякото им участие във ФЕТО, разследването е стигнало до заключението, че те са я подпомагали финансово и са й предоставяли имуществата си. Част от затворниците са опитали да организират и незаконно изнасяне на имущества.
Съдът намери тези доказателства за достатъчни и определи конфискацията на всички възможни банкови сметки, ценни книжа, дялове от фирмени участия, както и на цялостното движимо и недвижимо имущество. С още едно обвинение и заплаха от затвор се сдоби и главният редактор в оставка на в.“Джумхуриет“ Джан Дюндар, който е извън страната. Престъплението, което е извършил, се състои в еднократна подкрепа за кампанията в защита на закрития от властите в.“Йозгюр гюндем“. На днешното заседание на наказателния съд в Истанбул се яви адвокатът му. Магистратите постановиха незабавно задържане на Дюндар и отложиха делото по това обвинение за ноември 2017 г. Министърът на правосъдието Бекир Боздаг днес посочи, че в момента в затворите се намират 194 973 души при капацитет от 189 269 души. Намиращите се зад решетките нямат право на достъп до книги, новини, кореспонденция и фотографии, а личните им писма, факсове и телеграми се проверяват. С правителствено решение от 10 октомври т.г. преждевременно бяха освободени 44 800 криминални престъпници, уточни Боздаг.
Истанбул / Турция
Източник: БГНЕС
Стани приятел на Поглед.инфо във facebook и препоръчай на своите приятели


title: Путин откри газопровода до Крим

maintext:
/Поглед.инфо/ Руският президент Владимир Путин даде начало на подаването на газ за Крим от континенталната част на Русия, след приключване на присъединяването на газопреносната система на полуострова към Русия, предаде РИА "Новости" във вторник (27 декември).
"Това е поредното много важно решение за развитието на Крим в дългосрочна перспектива. Захранването на Кримския полуостров с руски газ ще открие нови перспективи пред развитието на икономиката", заяви руският държавен глава.
В церемонията на пусковия режим на видеоконференция в Москва и Крим участваха държавният глава на Крим Сергей Аксьонов и временно изпълняващия длъжността губернатор на Севастопол Дмитрий Овсянников, а също и генералният директор на държавното предприятие "Черноморнефтегаз" Игор Шабанов.
Общата дължина на газопровода е 358,7 км, включително двете тръби през езерото Тузла и Кичерския пролив, а също и газопроводната точка на Симферопол в продължение на 27,3 км.
Източник: РИА Новости
Стани приятел на Поглед.инфо във facebook и препоръчай на своите приятели


title: "Ройтерс": Русия, Турция и Иран планират да разделят Сирия на зони на влияние

maintext:
/Поглед.инфо/ Русия, Турция и Иран имат намерение да разделят Сирия на неофициални зони на влияние в регионите на тази страна, предаде "Ройтерс" (Reuters), позовавайки се на информирани източници.
Според информацията на източници на агенцията, на сирийския президент Башар Асад ще бъде позволено още няколко години да запази поста си, до следващите избори. Отбелязва се, че след изтичането на този срок страната ще бъде оглавена от "по-малко спорен кандидат", а Асад ще напусне поста с гаранции за своята и на семейството си сигурност.
"Да се достигне окончателно споразумение ще бъде трудно, но изходните позиции на страните се промениха", цитира агенцията генералния директор на Руския съвет по международните въпроси Андрей Кортунов.
Освен това, по думите му, вече са били обсъдени няколко кандидатури за замяна на Асад.
По-рано бе съобщено, че Русия и Турция са постигнали споразумение по плана за общо примирие в Сирия.
Източник: Ройтерс
Стани приятел на Поглед.инфо във facebook и препоръчай на своите приятели